উপেন্দ্র সরোবর ( দিঘী) : জমিদার বাড়ি থেকে একটু অদূরে প্রজাদের জলের অভাব পুরনের জন্য ১১একর জমির উপর খনন করা হয়েছিল বিশাল আকৃতির জলাশয়। জমিদারবাড়ির প্রতিষ্ঠাতা রায় বাহাদুরের বাবার নামানুসারে এর নামকরণ করা হয়েছিল উপেন্দ্র সরোবর। কিন্তু স্থানীয়ভাবে এটি দিঘী নামে পরিচিত। প্রথমদিকে শিবচতুর্দশীতে এখানে শিবের মেলা বসত। বর্তমানে দিঘীর চারপাশে গাছ লাগানো হয়েছে। পর্যটকদের বসার জন্য সানশেড,বসার বেঞ্চ তৈরি করা হয়েছে। দিঘীর ১২টি সান বাধানো ঘাটে বসে আপনি হারিয়ে যেতে পারেন প্রকৃতির মাঝে। দিঘীর টলমল জলে বিভিন্ন পাখির জলকেলি দেখে ও এর নির্মল বাতাস যে কোন পর্যটকের মন ভরিয়ে দেবে।